รู้ว่าอะไรควรหรือไม่ควร เปิดการสนทนาและเริ่มหว่านเสน่ห์ การส่งข้อความก่อนและหลังเดทกัน
แม้ว่าจะไม่มีข้อจำกัดว่าคุณควรส่งข้อความวันละกี่ครั้ง คุณควรจะคุยกับอีกฝ่ายโดยใช้ข้อความสั้นๆ การพิมพ์อะไรไปยาวๆ อาจจะชวนให้รู้สึกไม่อยากอ่านเพราะฝ่ายนั้นต้องกวาดตาอ่านจนจบเพื่อที่จะรู้ว่าคุณต้องการจะสื่ออะไร  พูดง่ายๆ ก็คือ อย่าพิมพ์ยืนยาวราวกับแต่งนิยายให้เขาอ่าน การใช้อักษรย่อภาษาอังกฤษก็ถือว่าโอเคหากอีกฝ่ายเข้าใจว่าคุณจะสื่ออะไร เช่น LOL (Laugh Out Loud "ขำชะมัด") หรือ BRB (Be Right Back "เดี๋ยวมานะ"). อย่างไรก็ดี คุณไม่ควรใช้อักษรย่อบ่อยเกินไปโดยเฉพาะกับคำที่คลุมเครือ คำย่อพวกนี้รวมไปถึงอิโมจิต่างๆ อาจจะทำให้คนบางคนเบื่อหน่ายได้ การเสียดสีผ่านข้อความเป็นเรื่องยาก โดยเฉพาะหากคุณไม่รู้จักผู้รับดีพอ หลีกเลี่ยงไม่ใช้ถ้อยคำเสียดสีเวลาอ่อยผู้ชายจนกระทั่งคุณทั้งสองรู้จักกันดีพอที่จะตีความน้ำเสียงของกันและกันได้แล้ว บางครั้ง คุณอาจะรู้สึกว่าคุณต้องเล่นเกมกับอีกฝ่ายเพื่อให้เขารอเสียหน่อยก่อนจะตอบข้อความ การทำแบบนี้ก็เหมือนการเล่นหมาหยอกไก่ อย่างไรก็ดี เวลาที่ส่งข้อความกัน การไม่ตอบข้อความเกินหนึ่งวันก็เหมือนกับการบอกเขาว่าคุณไม่ชอบเขามากพอนะ  ดังนั้น หากคุณชอบเขาเหมือนกันก็ตอบข้อความเขาให้ไวๆ หน่อย เวลาส่งข้อความคุยกัน ตอบช้าไปแค่ชั่วโมงเดียวก็ถือว่านานแล้วนะ หากคุณส่งข้อความวันละยี่สิบข้อความ นั่นถือว่าเยอะแล้วโดยเฉพาะหากเขาตอบกลับมาไม่ครบทุกข้อความ พยายามส่งข้อความน้อยลงหน่อย สัก 3 ใน 5 ของที่เคยส่ง พอทำแบบนี้แล้วเขาจะได้มีเวลาคิดถึงคุณในช่วงระยะของการรอข้อความไงล่ะ หลีกเลี่ยงไม่ถามอีกฝ่ายว่า “เห็นข้อความที่ส่งไปหรือยัง?” เพราะอาจจะดูสิ้นหวังเกินไปได้ หากเขาไม่ตอบ เขาอาจจะแค่ยุ่งก็ได้นะ การส่งข้อความตอนเมาคือการทำสิ่งที่คุณอาจรู้สึกเสียดายภายหลัง คุณอาจจะอ่อยเกินกว่าที่ตั้งใจไว้ หรืออาจจะทำให้ผู้ชายหนีเพราะคุณพิมพ์อะไรบ้าๆ ออกไป แม้ว่าการหยุดตัวเองตอนเมาอาจจะเป็นเรื่องยาก พยายามหลีกเลี่ยงเท่าที่จะทำได้นะ หากคุณเป็นพวกคลั่งการวิเคราะห์ ข้อความทางโทรศัพท์อาจจะเป็นฝันร้ายสำหรับคุณ เพราะสิ่งที่เห็นนั้นเพียงพอที่จะนำไปตีความได้ แต่ไม่มากพอที่จะให้รายละเอียดเป็นตุเป็นตะ หากคุณเป็นพวกชอบตีความ พยายามไม่จับประเด็นจากข้อความที่ได้เกินควร บางครั้งคำว่า "สวัสดีครับ" ก็เป็นแค่การทักทาย แต่ไม่ใช่สิ่งที่จะบอกว่าเขาไม่สนใจคุณเพียงแค่เพราะไม่มีเครื่องหมายตกใจตามหลังมา เราต่างรู้ดีว่าโปรแกรมแก้คำผิดอัตโนมัตินั้นเป็นศัตรูกับผู้ส่งข้อความทุกคน อ่านทวนข้อความของคุณให้ดีก่อนส่ง คุณจะได้ไม่ต้องเห็นข้อความ "ฮะ?" กลับมาจากเขาไงล่ะ และแม้ว่าหลักไวยากรณ์จะไม่ใช่เรื่องสลักสำคัญเวลาส่งข้อความ ตรวจทานหน่อยก็ดี ไม่ใช่ทุกคนจะรำคาญคนที่พิมพ์โดยใช้ไวยากรณ์ผิดๆ แต่คนน้อยกว่ามากที่จะเกลียดที่คุณใช้ไวยากรณ์ถูกๆ หากคุณต้องการอ่อยผู้ชายที่ยังไม่ได้จี๋จ๋ากัน คุณต้องเป็นฝ่ายเริ่มรุกด้วยการเริ่มบนสนทนาที่สร้างความโรแมนติก พอคุณเป็นฝ่ายรุก เขาก็จะเข้าใจคุณเองและหากเขามีท่าทีสนใจคุณก็พยายามพูดคุยกันต่อไปในทิศทางนี้ได้เลย  ตัวอย่างเช่น เริ่มต้นโดยบอกอีกฝ่ายว่า "เมื่อคืนฉันฝันถึงคุณด้วยแหละ!” โดยสื่อเป็นนัยว่าคุณกำลังหว่านเสน่ห์ใส่เขาอยู่ การส่งข้อความแบบนี้จะสื่อว่าคุณกำลังอ่อยหรือฝันหวานถึงความสัมพันธ์ลึกซึ้งกับเขา และหากเขาเข้าใจไปในทางนั้น คุณอาจจะยิ่งหว่านเสน่ห์เพิ่มขึ้นได้เรื่อยๆ ตอนที่คุยกันต่อไป หากเขามีท่าทีเมินเฉยต่อความนัยที่คุณสื่อ อาจแปลว่าเขาไม่ได้สนใจในตัวคุณขนาดนั้น ใครๆ ก็ชอบฟังเรื่องดีๆ เกี่ยวกับตัวเองทั้งนั้นแหละ และการชมเชยก็เป็นวิธีการหว่านเสน่ห์ที่ดีวิธีหนึ่งเลยล่ะ หากคุณอยากจะเริ่มการสนทนาเพื่อหว่านเสน่ห์ใส่อีกฝ่าย ลองชมอีกฝ่ายแบบอ่อยๆ เพื่อเริ่มต้นการสนทนาดูสิ  ตัวอย่างเช่น หากคุณกำลังเดทกับคนในทีมบาสเก็ตบอล ลองส่งข้อความไปว่า "จู่ๆ ในยิมก็ร้อนแรงขึ้นมาเลยล่ะตอนคุณเดินเข้ามาวันนี้น่ะ!” จริงใจและตรงไปตรงมา คุณไม่จำเป็นต้องชมแค่รูปลักษณ์ของอีกฝ่าย แต่คุณควรชมอีกฝ่ายอย่างเฉพาะเจาะจงเลย เช่น แทนที่จะบอกว่า "คุณดูดีจังเลยค่ะ" ลองบอกไปว่า "รอยยิ้มคุณสวยมากเลย" แทน ตอนนี้อาจจะยังไม่ใช่เวลาที่จะส่งข้อความหาเขาตอนตีสองเว้นเสียแต่ว่าคุณสองคนเป็นแฟนกันแล้ว แต่การส่งข้อความหาตอนกลางคืนจะให้ความรู้สึกสนิทสนมและชวนให้อีกฝ่ายรู้สึกว่าคุณกำลังหว่านเสน่ห์มากกว่าตอนกลางวัน  การส่งข้อความตอนกลางคืนจะมีมนต์ขลังที่ชวนให้คุณทั้งสองปล่อยใจมากขึ้น ลองรอจนค่ำมืดก่อนแล้วค่อยส่งข้อความหาเขาดูสิ คุณอาจจะพิมพ์ข้อความว่า “ฉันนอนอุตุอยู่บนเตียง คุณทำอะไรอยู่เหรอคะ?” เมื่อส่งข้อความ คุณอาจจะรู้สึกอยากทำตัวแบ๊วๆ อ้อนๆ หรือทำตัวเซ็กซี่กว่าที่คุณเป็นจริงๆ ซึ่งจริงๆ แล้วไม่มีความจำเป็นต้องทำเลย โดยเฉพาะหากเขารู้จักคุณแค่ผ่านข้อความ หากเจอกันจริงๆ แล้วเขาอาจจะคิดว่าคุณเป็นคนแบบเดียวกับตอนส่งข้อความได้นะ ตัวอย่างเช่น คุณไม่จำเป็นต้องใช้เครื่องหมายตกใจเป็นล้านตอนส่งข้อความเพื่อแสดงให้เขาเห็นว่าคุณตื่นเต้นเพียงใดหรอกหากตัวจริงของคุณไม่ได้เป็นคนตื่นเต้นง่ายอะไรขนาดนั้น แม้ว่าคุณอาจจะไม่ต้องฝืนตัวเองเพื่อเป็นคนอื่น การแสดงด้านสนุกสนานของตัวเองผ่านข้อความนั้นไม่ใช่เรื่องผิดอะไร การส่งข้อความเปิดโอกาสให้คุณได้แสดงตัวตนผ่านข้อความสั้นๆ สบายๆ ดังนั้น การเผยด้านสนุกสนานออกมาจะทำให้เขาสนใจอยากรู้จักคุณมากขึ้นเอง ตัวอย่างเช่น หากคุณพักผ่อนยามค่ำคืนที่บ้านในชุดนอน ลองส่งข้อความไปบอกเขาเรื่องนี้ดู และบอกเขาว่าเมื่อคืนก่อนคุณสนุกสนานขนาดไหน เช่น "เมื่อคืนก่อน ออกไปเที่ยวกับเพื่อนสาวมากแหละ แต่เอาแต่คิดถึงคุณ อยากให้คุณมาด้วยกัน" การหยอกล้อจะช่วยสร้างความสนิทสนมตราบใดที่ผู้ชายคนนั้นเป็นคนมีอารมณ์ขัน สิ่งหนึ่งที่คุณอาจจะนำมาหยอกล้อเขาได้ก็เช่นเวลาโปรแกรมแก้คำผิดแก้ข้อความของเขาออกมาแบบฮาๆ ไงล่ะ ตัวอย่างเช่น หากเขาส่งข้อความมาบอกว่า "ผมคิดว่าตาข่ายของคุณเซ็กซี่มากๆ เลย" ในขณะที่ความจริงแล้วเขาอาจจะต้องการพิมพ์ว่า "ดวงตา" คุณอาจจะพิมพ์ตอบกลับไปว่า "โอ้โห คุณคิดว่า ‘ตาข่าย’ ของฉันเซ็กซี่เหรอคะ? ส่วนไหนของร่างกายฉันมี “ตาข่าย” เหรอ?” การตั้งชื่อเล่นให้อาจดูต๊องๆ แต่นี่เป็นวิธีที่จะทำให้เขารู้ว่าคุณชอบเขาอยู่ คุณอาจจะตั้งชื่อเท่ๆ แมนๆ หรือจะไปให้สุดด้วยการตั้งชื่อเล่นแบ๊วๆ บ๊องๆ ให้เขาเลยก็ได้ ไม่ว่าจะเลือกแบบไหน ลองเรียกเขาด้วยชื่อเล่นเวลาคุยกันผ่านข้อความเพื่อสื่อให้เขารู้ความในใจคุณ  ตัวอย่างเช่น คุณอาจจะเรียกเขาว่า "พ่อกล้ามใหญ่" หรือ "พ่อเทพเจ้าธอร์" หากอยากให้ชื่อเล่นดูแมนๆ หรือถ้าอยากจะแบ๊ว ลองเรียกว่า "ชูก้าพาย" หรือ "ที่รัก" ดูก็ได้ การส่งข้อความเดิมๆ ทุกวันหาเขาในเวลาเดิมๆ อาจจะดูน่าเบื่อ ลองพยายามหลุดจากความเคยชินด้วยการเปลี่ยนข้อความไปเรื่อยๆ เพื่อที่เขาจะได้รู้สึกกระตือรือร้นที่จะอ่านอยู่เสมอ  ตัวอย่างเช่น การส่งข้อความร่าเริงๆ อย่าง "อรุณสวัสดิ์ค่าที่รัก!” นั้นเป็นการทักทายยามเช้าที่ดีแต่ก็ไม่ควรจะส่งไปเสียทุกเช้า ลองเปลี่ยนข้อความนิดหน่อยเป็น "ตื่นได้แล้วค่ะ มายซันชาย!” หรือ “รอเจอกันที่โรงเรียนไม่ไหวแล้ว!” ดูสิ หากคุณเจออะไรที่ย้ำเตือนให้คุณคิดถึงเขา ถ่ายรูปเก็บไว้ และส่งไปให้เขาพร้อมกับข้อความประกอบ บอกให้เขารู้ว่ารูปที่คุณถ่ายทำให้คุณคิดถึงเขา เขาจะยิ้มออกแน่ๆ ล่ะ  ถ่ายแต่รูปสิ่งที่เขาสนใจหรือเป็นมุกที่เข้าใจกันระหว่างคุณและเขา อย่าส่งภาพอะไรที่จริงจัง เช่น แหวนหรือเค้กแต่งงานไปให้เขาล่ะ หากคุณและเขาโต้ตอบกันผ่านข้อความ คุณต้องพยายามสานต่อบทสนทนาไม่ให้จบ การตอบสั้นๆ เป็นคำๆ จะไม่ทำให้บทสนทนาลื่นไหลไปได้ไกลหรอก ดังนั้น พยายามให้ความสำคัญกับสิ่งที่เขาตอบกลับมา ถามคำถาม หรือหาเรื่องใหม่ๆ มาคุยกันหากไม่มีอะไรจะพูดถึงเรื่องเก่าแล้ว  ตัวอย่างเช่น หากเขาถามว่า "คุณชอบดูหนังไหม?" อย่าตอบกลับไปแค่ "ชอบสิ" แต่พยายามตอบอะไรที่จะทำให้คุยกันต่อไปเรื่อยๆ ได้ "ชอบสิ โดยเฉพาะเวลาได้ไปดูกับคนน่ารักๆ แบบคุณไง! เมื่อไหร่เราจะได้ไปดูหนังด้วยกันล่ะจ๊ะ?” หรือคุณอาจจะลองเป็นฝ่ายถามคำถามเกี่ยวกับตัวเขาก็ได้ เช่น "แล้วปกติแล้วคุณชอบกินอะไรล่ะคะ?" คุณอาจจะอยากรีบส่งข้อความเซ็กซี่ๆ หาเขา แต่ทางที่ดีรอสักหน่อยดีกว่า จริงๆ แล้ว ทางที่ดีคุณควรรอจนกระทั่งได้คบกันกับเขาแล้วถึงค่อยส่งข้อความเซ็กซี่ๆ ไปหาเขา  การหว่านเสน่ห์นิดๆ หน่อยๆ ถือว่าโอเค เช่น บอกเขาว่าคุณชอบดวงตาของเขา เป็นต้น สิ่งที่คุณควรหลีกเลี่ยงคือการส่งข้อความเซ็กซี่เลยเถิดไปถึงเรื่องใต้สะดือและพยายามชวนเขาคุยข้อความทางเพศด้วยกัน แน่นอนว่าจะส่งข้อความอย่างไรนั้นขึ้นอยู่กับคุณ แต่คุณอาจจะทำให้เขาผวาได้หากจู่ๆ ส่งข้อความแนวนี้ไปให้ตั้งแต่แรกๆ ที่รู้จักกัน แม้ว่าพวกคุณจะคบกันแล้ว อย่าส่งรูปเซ็กซี่ของตัวเองไปให้เขาดีกว่า เพราะเมื่อรูปเหล่านั้นหลุดออกไปแล้ว คุณไม่สามารถดึงกลับมาได้ และก็ไม่มีอะไรจะกะรันตีได้ว่าคนอื่นๆ จะไม่ปล่อยรูปออกคุณออกไป ในขณะที่การส่งรูปหว่านเสน่ห์ทั่วๆ ไป เช่น รูปคุณส่งจุ๊บไปให้เขาเป็นเรื่องรับได้ อย่าส่งรูปที่คุณไม่อยากให้คุณยายของคุณเห็นหากรูปหลุดบนอินเตอร์เน็ตเพราะรูปของคุณอาจจะหลุดขึ้นมาและคุณยายของคุณก็อาจจะได้เห็นจริงๆ หากคุณอยากเดทกับเขา คุณอาจจะเริ่มบอกใบ้เขาได้ หากคุณไม่สามารถชวนเขาไปเดทตรงๆ ได้ ลองชวนแบบอ้อมๆ ดู เช่น คุณอาจจะบอกเขาไปว่าสุดสัปดาห์นี้คุณมีแผนจะทำอะไรและดูว่าเขาจะเล่นด้วยไหม  คุณอาจจะส่งข้อความไปว่า "สุดสัปดาห์นี้คุณจะทำอะไรเหรอคะ? ฉันว่าจะไปดูหนังซักหน่อย คุณล่ะ?" การบอกเขาว่าคุณกำลังทำอะไรอยู่ก็คือการเปิดโอกาสให้เขาเสนอตัวไปด้วยนั่นแหละ หากคุณอยากจะพูดออกไปตรงๆ คุณอาจจะเป็นฝ่ายรุกและชวนเขาออกไปเที่ยวด้วยเองเลย ทำตัวสบายๆ ไว้ล่ะ เขาจะได้มีโอกาสถอยหากเขาไม่ได้สนใจคุณแบบที่คุณหวังไว้  ลองพิมพ์อะไรประมาณว่า "สัปดาห์นี้หนักหนามากเลย สุดสัปดาห์นี้เลยว่าจะไปหาอะไรสนุกๆ ทำเสียหน่อย สนใจไหมคะ?" หรือคุณอาจจะพูดตรงๆ ไปเลยก็ได้ เช่น "ฉันอยากจะออกไปเที่ยวกับคุณบ้าง คุณอยากไปจิบกาแฟกันช่วงสุดสัปดาห์นี้ไหมคะ?" การส่งข้อความจะช่วยให้เขาตั้งตารอเดทที่จะเกิดขึ้นได้ ดังนั้น ลองส่งข้อความหาก่อนหรือวันที่กำลังจะได้เดทกันเพื่อบอกให้เขารู้ว่าคุณตื่นเต้นและรอคอยที่จะได้เจอเขา  ตัวอย่างเช่น คุณอาจจะเขียนไปแบบเรียบๆ ว่า "รอเจอคุณคืนนี้ไม่ไหวแล้ว!” หรือคุณอาจจะอ่อยอีกฝ่ายเพิ่มด้วยการชมเขาเสียหน่อย "ฉันรอเจอคุณคืนนี้ไม่ไหวแล้ว โดยเฉพาะคุณที่ใส่กางเกงยีนส์รัดๆ ตัวโปรดน่ะ" หากเดทผ่านไปได้อย่างราบรื่น การส่งข้อความไปบอกก็เป็นวิธีที่ดี แม้ว่าการโทรไปหาเลยอาจจะดีกว่า แต่ถ้าคุณไม่มีเวลาโทรหาในวันถัดมา การส่งข้อความไปหาก็จะช่วยให้เขารู้สึกมั่นใจได้ว่าคุณมีช่วงเวลาดีๆ เหมือนกัน  แค่ส่งไปว่า "เมื่อคืนนี้สนุกมากเลยค่ะ!” ก็เพียงพอแล้ว อย่างไรก็ตาม การระบุให้ชัดเจนขึ้นมาก็ไม่เลว เช่น "ฉันชอบร้านซูชิที่คุณพาไปเมื่อวานมากเลย อร่อยสุดๆ! แล้วฉันก็ชอบการได้ใช้เวลาร่วมกับคุณเมื่อคืนมากเลยค่ะ”
พยายามส่งข้อความหวานๆ แบบกระชับๆ. ระวังน้ำเสียง. อย่ารอนานเกินไป. อย่าส่งข้อความหาเขาเยอะเกินไป. อย่าเมาตอนส่งข้อความ. อย่าพยายามตีความจากทุกสิ่ง. ตรวจทานข้อความก่อนส่ง. เปิดการสนทนา. หว่านเสน่ห์ผ่านการส่งคำชม. ลองส่งข้อความหาเขาตอนกลางคืน. เป็นตัวของตัวเอง. เผยให้เห็นด้านสนุกสนานของตัวเอง. อย่ากลัวที่จะหยอกล้อ. ตั้งชื่อเล่นน่ารักๆ ให้เขา. หลุดกรอบจากความน่าเบื่อหน่าย. แสดงออกให้เขารู้ว่าคุณคิดถึงเขา. รักษาบทสนทนาให้ลื่นไหล. รอเวลาก่อนปล่อยความเซ็กซี่. อย่าส่งรูปภาพเซ็กซี่ไปหาเขาล่ะ. บอกให้เขารู้ความในใจ. เป็นฝ่ายชวนเขาเองเสียเลย. แสดงความกระตือรือร้นต่อเดทที่กำลังจะเกิดขึ้น. ส่งข้อความหาอีกฝ่ายหลังเดท.
https://www.wikihow.com/Flirt-with-a-Guy-over-Text https://www.wikihow.com/Flirt-with-a-Guy-over-Text https://www.wikihow.com/Flirt-with-a-Guy-over-Text
Knowing Your Dos and Don'ts Opening the Conversation and Flirting Texting Before and After Dates